FAU-møte for Skøyenåsen skole, 14.november

1. Informasjon fra skolen.

* Rektor lurer på hva vi i FAU ønsker å løfte opp og satse på.
* Det er vedtatt at det kommer flere elever hit til Skøyenåsen de to neste årene. Det blir 6-7 paraleller i 8.klasse til neste år.
* Elevmiljø. To elever sendt hjem fra Polen-tur etter en voldsepisode. Dette reflekterer ikke det generelle miljøet på skolen.

Skolen gjorde en vurdering i forkant om dene ene eleven skulle være med på tur, men

kom til at det å nekte en elev å være med på tur er et stort inngrep i elevens sosiale

tilhørighet.

Det er viktig at både elever og foreldre sier ifra til skolen når det skjer hendelser slik at

skolen kan være med å forebygge hendelser.

2. Diskusjon om Polentur-opplegg.

* Mail fra en forelder som mener det er for dyrt, for stort opplegg og en del dilemmaer om innsyn i økonomien til andre familier.
* Mat omfattes ikke av gratis-prinsippet.
* Noen mener det er for mye tid satt av til shopping. Skal dette fortsettes med?
* Aktive fredsreiser er ikke veldig godt organisert. Det er mye tull med elev-lister og mye rot. Skal vi vurdere å bruke noen andre?
* Viktig at det faglige utbyttet er stort og godt kommunisert.
* Lærerne er ikke reiseledere.

Skolens tanker:

* Turen gir viktige minner og er lærerik for eleven på lang sikt.
* Koster skolen 150.000,- for en slik tur. Det er mye penger for en skole.
* Koster ca 1,2 mill å sende et trinn på tur. Det er en stor økonomisk belastning for den enkelte familie.
* Stor foreldreinnsats som faller på enkelte foreldre. Hva gjør vi det året det ikke en noen som kan legge ned den innsatsen.
* Skolen har alternativt opplegg, men dette er stigmatiserende for de elevene som blir igjen.
* Foreldrene som er med på turen blander seg inn i hvordan turen organiseres, særlig i forhold til sine egne barn. 28 foreldre skal også styres på denne turen.
* 8 dager på tur er ganske mye. Lærerne ønsker at fly skal benyttes som transport.
* Veldig mye sykdom både på lærere og elever etter en slik tur.
* Skolens anbefaling er å ikke arrangere dette som en skoletur.

Andre synspunkter:

* Det er en del problemer med å ha dette som en foreldretur. Det kan bli en del utenforskap når skolen ikke er involvert.
* Venneforeningen er en kjemperessurs som kan ta med erfaringer fra år til år.
* Det skaper en del konflikter eleven imellom når de lever oppå hverandre i 8 dager.
* Lage en spørreundersøkelse til 8.og 9.klasse om arbeidsmengde/organisering
* Hvis dette skal arrangeres som skoletur, må skolen overtales til dette. De mener i utgangspunktet at denne turen bør arrangeres som foreldretur da dette er for dyrt for skolen.

3. Brev fra Trafikkgruppa i FAU på Godlia.

   Det har vært noen nesten-ulykker med sykler på småveier i borettslag på Godlia som

involverer elever fra Skøyenåsen.

4. Natteravn.

   Vi må sende ut en forespørsel til 8. og 9. trinn om noen kan stille opp som koordinator.

Hvis vi får en koordinator tror vi at skolene raskt vil slenge seg på og få Natteravn opp og

gå igjen

5. Eventuelt

* Neste FAU-møte mandag 9.januar 18.30